Putin-mentula!
Recitatio cantata Putin khuilo (Ucrainice: Путін – хуйло, Russice: Путин – хуйло) ad litteras Foederationis Russicae praesidem mentulae aequiperat. Quae paulo obscoenum in modum et paucissimis verbis odium tyranni exprimat et  politicam eius describat.. Anno 2014, cum Crimea occupata esset, ista cantilena ubique vulgata est et memum quoque factum est.. Melos depromptum est carmini Speedy Gonzales anno 1961 confecto.

Historia 
Sic vulgus inde a mense Martio 2014 Vladimirum Putin dictatorem ludibrio habere solet. Mense Maio 2014 sententia in glossarium locutionum vulgarium Urban Dictionary posita est. Id a pluribus aliis artificibus comprehensum et porro tractatum est.

Die 14 Iunii 2014, cum aeroplanum militare haud procul a Pratalia telis excussis in terram cecidisset, Kioviae ante legationem Russicam homines vociferabantur. Andreas Deshtshitsja, tum Ucrainae minister rerum externarum, cantum permisit, lapidum iactum strictissime prohibiturus. Tunc nonnulli crimine laesae maiestatis commoti dimissionem istius ministri facetioris exegerunt. Mense Iulio 2014 astronomi Ucrainienses quidam stellam KIC 9696936 Putin-Huilo baptizaverunt. 

Die 10 Octobris 2014, quando pedilusores Belorussici contra athletas Ucrainenses pugnabant, Borisovii homines quadraginta ita cantantes a vigilibus publicis capti sunt.

Postea multi musici intra et extra Ucrainam eos modos interpretati sunt, e.g. greges Haydamaky et Mad Heads.

Alludebat ad verba etiam Alexander Ioannes Motyl professor (origine Leopolitana) in Alma Matre Rutgersensi laborans cum faretur: Si quid de Russiae praeside dicere tibi in animo est dic solummodo La-la la-la la-la - et omnes intellegent!

Nexus externi

Bibliographia
  Christian Diemer: "Mutterlandpop. Lokale Markierung und Entgrenzung musikalischer Darbietungen auf ukrainischen Feiertagen". Apud: Speaking in Tongues: Pop lokal global, Bileveldiae 2015, ISBN978-3-8376-3224-8, p. 78–80 
 Frédéric Döhl, Klaus Nathaus: Annäherungen an einen flüchtigen Gegenstand. Neue Literatur zur Geschichte der Musik aus Journalistik, Historiographie und Musikwissenschaft (=Neue Politische Literatur, 62)
 Taras Kuzio: Ukraine. Democratization, Corruption, and the New Russian Imperialism. Democratization, Corruption, and the New Russian Imperialism. Santa Barbara 2015, ISBN978-1-4408-3502-5 
 Oksana Havryliv: Verbale Aggression. Das Spektrum der Funktionen (=Linguistik Online, 82), ISSN1615-3014, p. 27-47 (hic in interreti)

Notae

Politica linguistica
Satura
Carmina popularia
Ucraina
Constituta 2014